júṣṭāstanū́ḥ priyā́ṇi dhā́māni sārdháṃ samávadadire té hocureténa naḥ sa nā́nāsadeténa víṣvaṅyó na etádatikrā́mādíti táddevā́ ápyetárhi nā́tikrāmanti ke hi syuryádatikrā́meyuránr̥taṃ hi vádeyurékaṃ ha vaí devā́ vratáṃ caranti satyámeva tásmādeṣāṃ jitámanapajayyaṃ tásmādyáśa eváṃ ha vā́ asya jitámanapajayyámevaṃ yáśo bhavati yá eváṃ vidvā́ntsatyaṃ vádati tádetáttānūnaptráṃ nidā́nena